Donna Reed

Donna Reed (oik. Donna Belle Mullenger, 27. tammikuuta 1921 Denison, Iowa, Yhdysvallat – 14. tammikuuta 1986 Beverly Hills, Kalifornia, Yhdysvallat) oli yhdysvaltalainen näyttelijä, jonka aktiivisin uran vaihe oli 1940–1960-luvuilla. Hänen tunnetuimpia elokuviansa ovat Ihmeellinen on elämä ja Täältä ikuisuuteen, josta hän voitti parhaan naissivuosan Oscarin. Tilannekomediasarjassa The Donna Reed Show hän näytteli vuodet 1958–1966. Siitä Reed palkittiin Golden Globella. Sarjan jälkeen hän näytteli enää harvakseltaan.

 Ura 
Donna Mullenger syntyi Iowan Denisonissa 1921. Lukioaikana hänet valittiin kampuksen kuningattareksi, ja hänestä otetut sanomalehtivalokuvat herättivät elokuva-alan kykyjenetsijöiden kiinnostuksen. Mullenger ei suunnittelut elokuvauraa ja opiskeli pikakirjoitusta ja vaativampia toimistotöitä Los Angeles City Collegessa. Hän halusi opettajaksi, mutta hänen rahansa eivät riittäneet. Opiskeluaikana hän työskenteli teatterissa ja alkoi saada kutsuja koekuvauksiin Metro-Goldwyn-Mayerille. Mullenger allekirjoitti filmisopimuksen saatuaan opintonsa valmiiksi. 

Reed teki elokuvadebyyttinsä B-elokuvassa Pakopaikka (1941). Siinä hänen nimensä oli alkuteksteissä Donna Adams, ja MGM vaihtoi hänen nimensä kahden ensimmäisen elokuvan jälkeen Donna Reediksi. Hänen seuraavia elokuviansa olivat muun muassa neljäs Pettävä varjo -elokuva Pettävä varjo kummittelee (1941) sekä Calling Dr. Gillespie (1942), The Human Comedy (1943), See Here, Private Hargrove (1944) ja Dorian Grayn muotokuva (1945).

pienois|vasen|Donna Reed, James Stewart ja Karolyn Grimes elokuvassa Ihmeellinen on elämä.
Reedin roolisuoritus herttaisena Marynä jouluklassikossa Ihmeellinen on elämä (1946) toi hänelle pitkäaikaista huomiota. Hänet valittiin sen jälkeen moniin samantapaisiin rooleihin, joita hän näytteli muun muassa elokuvissa Vihreän delfiinin maa (1947), Saturday’s Hero (1951) ja Tie voittoon (1953). Reed sai tehtyä irtioton klassikossa Täältä ikuisuuteen (1953), missä hän näytteli klubiemäntää. Roolisuoritus toi Reedille parhaan naissivuosan Oscarin.

Oscar ei kuitenkaan vaikuttanut Reedin tähtikuvaan tai tuonut muutosta hänen rooleihinsa. Hän esitti edelleen useimmiten miespäähenkilön rakkauden kohdetta. Reedin elokuvia olivat muun muassa komediapari Martin ja Lewisin Villikkopojat pulassa (1953), Gun Fury (1953), Tie kohti länttä (1955), jossa hän näytteli Sacagaweaa, Rytmin kuningas – Benny Goodman (1956) ja Kuudes mies (1956). 

Reedillä oli vuosina 1958–1966 ABC-kanavalla oma tilannekomediasarja The Donna Reed Show, josta hän voitti Golden Globen ja oli neljästi ehdolla Emmy-palkintoon. Sarjan vahva ja myönteinen perheenäiti oli komediahahmo, josta Reedillä ei ollut paljon aikaisempaa kokemusta. The Donna Reed Show’n jälkeen Reed näytteli enää satunnaisesti. Hänellä oli vuonna 1978 rooli NBC:n neljä tuntia kestäneessä televisioelokuvassa The Best Place to Be ja seuraavana vuonna kaksituntisessa Lemmenlaiva-jaksossa. Vuonna 1984 Reed palkattiin sydänleikkauksessa olleen Barbara Bel Geddesin tilalle Miss Ellien rooliin televisiosarjaan Dallas. Hän näytteli sarjassa vain yhden kauden ajan, vaikka hänelle tehtiin alkujaan kolmivuotinen sopimus. Reed sai potkut, kun Bel Geddes palkattiin takaisin. Reed haastoi sarjan tuottajat oikeuteen ja voitti vähän ennen kuolemaansa.

 Yksityiselämä 
Donna Reed oli kolme kertaa naimisissa. Hänen ensimmäinen liitto William Tuttlen kanssa kesti vain vuoden. Reed ja tuottaja Tony Owen menivät naimisiin vuonna 1945. He adoptoivat kaksi lasta ja saivat myös kaksi biologista lasta, mutta liitto päättyi eroon 1971. Reedin kolmas mies oli eläköitynyt eversti Grover Asmus, jonka kanssa Reed oli yhdessä kuolemaansa asti.

Reed joutui 10. joulukuuta 1985 sairaalaan verta vuotavien haavaumien takia. Hänellä diagnosoitiin loppuvaiheen haimasyöpä, ja hän pääsi sairaalasta suhteellisen hyvässä kunnossa jouluksi kotiin. Reed kuoli kotonaan Beverly Hillsissä 14. tammikuuta 1986.

Donna Reedin nimeä kantava järjestö The Donna Reed Foundation for the Performing Arts on perustettu hänen kotikaupunkiinsa Denisoniin hänen kuolemansa jälkeen. Ei-kaupallinen järjestö tukee nuoria näyttelijöitä uran alkuun.

 Filmografia 
 Elokuvat 
 Vuosi Suomenkielinen nimi Alkuperäinen nimi Rooli1941  Pakopaikka  The Get-Away  Maria Theresa ”Terry” O’Reilly Pettävä varjo kummittelee  Shadow of the Thin Man  Molly1942   The Bugle Sounds  Sally Hanson Andy Hardy hurmurina  The Courtship of Andy Hardy  Melodie Eunice Nesbit  Mokey  Anthea Delano  Calling Dr. Gillespie  Marcia Bradburn  Apache Trail  Rosalia Martinez  Eyes in the Night  Barbara Lawry1943  The Human Comedy  Bess Macauley  Dr. Gillespie’s Criminal Case  Marcia Bradburn  The Man from Down Under  Mary Wilson Sotilasheila  Thousands Cheer  nainen Red Skeltonin sketsissä1944   See Here, Private Hargrove  Carol Holliday  Gentle Annie  Mary Lingen1945  Dorian Grayn muotokuva  The Picture of Dorian Gray  Gladys Hallward He antoivat kaikkensa  They Were Expendables  luutnantti Sandy Davyss1946   Faithful in My Fashion  Jean Kendrick Ihmeellinen on elämä  It’s a Wonderful Life  Mary Hatch Bailey1947  Vihreän delfiinin maa  Green Dolphin Street  Marguerite Patourel1948  Mies pimeässä  Beyond Glory  Ann Daniels1949  Chicagon alamaailma  Chicago Deadline  Rosita Jean D’Ur1951   Saturday’s Hero  Melissa1952  Rikosketju  Scandal Sheet  Julie Allison Hirttosilmukka  Hangman’s Knot  Molly Hull1953  Tie voittoon  Trouble Along the Way  Alice Singleton 7 meren merirosvot  Raiders of the Seven Seas  Alida Täältä ikuisuuteen  From Here to Eternity  Alma ”Lorene” Burke Villikkopojat pulassa  The Caddy  Kathy Taylor  Gun Fury  Jennifer Ballard1954  He ratsastivat länteen  They Rode West  Laurie MacKaye Kostajan paluu  Three Hours to Kill  Laurie Mastin Muistojeni Pariisi  The Last Time I Saw Paris  Marion Ellswirth / Matine1955  Tie kohti länttä  The Far Horizons  Sacagawea1956  Rytmin kuningas – Benny Goodman  The Benny Goodman Story  Alice Hammond Puhelu tuntemattomalta  Ransom!  Edith Stannard Kuudes mies  Backlash  Karyl Orton Afrikka liekeissä  Beyond Mombasa  Ann Wilson1958  Murha Rivieralla  The Whole Truth  Carol Poulton

 Televisioelokuvat 
 Vuosi Suomenkielinen nimi Alkuperäinen nimi Rooli 1979   The Best Place to Be  Sheila Callahan 1983   Deadly Lessons  neiti Wade

 Televisiosarjat 
 Vuosi Suomenkielinen nimi Alkuperäinen nimi Rooli Jaksot 1954   Ford Television Theatre  Lydia Campbell  ”Portrait of Lydia” 1957   General Electric Theatre  Rayna  ”Light from Tormendero”  Suspicion  Letty Jason  ”The Other Side of the Curtain” 1958–1966 The Donna Reed Show  Donna Stone  275 jaksoa 1984  Lemmenlaiva  The Love Boat  Polly / Gwen  ”Polly’s Poker Palace”, osat 1 & 2 1984–1985 Dallas  Eleanor ”Miss Ellie” Ewing Farlow  24 jaksoa

 Lähteet 

 Aiheesta muualla 


Donna Reed Foundation for the Performing Arts 

Luokka:Yhdysvaltalaiset näyttelijät
Luokka:Hollywood Walk of Fame
Luokka:Oscar-palkinnon saajat
Luokka:Golden Globe -palkinnon saajat
Luokka:Vuonna 1921 syntyneet
Luokka:Vuonna 1986 kuolleet